open-index/open-wikipedia-markdown huggingface dataset:
José Ramón Fernández-Bugallal

**José Ramón Fernández-Bugallal Barrón**, conde de Bugallal, nado cara a 1917 e finado en Madrid o 25 de xaneiro de 2007, foi un alto funcionario, político e avogado español.

## Traxectoria 
Fillo de María del Carmen Bugallal Rodríguez-Fajardo, Araujo y Codesido e do deputado Manuel Fernández Barrón, herdou o título de conde de Bugallal ao morrer a súa nai en 1970. Neto do xurisconsulto e ministro de Afonso XIII Gabino Bugallal, entroncou cunha importante tradición familiar de xuristas e políticos españois.

Tras acadar a oposición de Inspector de Facenda, posteriormente sería nombrado Subsecretario de Estado dese Ministerio en tempos de Antonio Barrera de Irimo, tamén ostentou o cargo de presidente do Canal de Isabel II e dende 1965 ata a súa disolución foi membro do Consello Privado de Juan de Borbón. 

Foi tamén pioneiro do sistema de Leasing en España, chegou a presidir a Unión Española de financiamento (UNIFIBAN), a Unión Internacional de Financiamento (UNITER), a Asociación Española de Leasing (AEL) ou EUROFINAS, entidade que agrupaba as financeiras europeas. Formou parte dos consellos de administración de La Estrella, Vallehermoso, Hispamer Financiación, Hispamer Leasin, Corporación Financiera Hispamer, Cofile, HUNOSA, Minas de Almadén y Arrayanes e outras. 

Persoa de convicións relixiosas, fundou en 1952, cun grupo de amigos, Estudios Generales S.A. coa idea de crear un centro educativo que fose quen de conxugar unha formación integral e cristiá cos máis avanzados métodos de ensino, e ese mesmo ano creou comxuntamente con outras personalidades o Colexio de Santa María de los Rosales. 

Foi vocal e Vicepresidente do Consejo Superior de Acción Católica, membro do seu consello nacional e do Consejo Superior da Igrexa Católica. Foi ademais presidente da Editorial Católica, editora do  xornal *Ya*.

Iniciada xa a Transición española, e unha vez que o Rei renunciou o privilexio de presentación de bispos, foi mediador entre a comisión da Nunciatura, o goberno e o PSOE e foi unha figura clave na consecución dos acordos económicos entre a Santa Sé e o Estado español dentro do marco da revisión do Concordato de 1953, entón vixente.

## Recoñecementos 
* Grande Cruz da Orde do Mérito Civil (1974)

## Notas 
## Véxase tamén
### Bibliografía 
* 
*
Homes de negro II

***Homes de negro II*** (en ) é un filme estadounidense dirixido por Barry Sonnenfeld que se estreou no 2002. Estreouse en galego na TVG o 12 de xuño de 2011.

## Sinopse 
J e K volven a unirse para crear a mellor defensa contra unha sinistra e sedutora alien, o cal supón o maior reto dos Homes de Negro: protexer a Terra da nova escoura do universo. Pasaron catro anos dende que os axentes buscadores de extraterrestres evitaran un desastre intergaláctico. Dende entón, K regresara á comodidade da vida civil no servizo postal mentres J continuaba co seu traballo controlando alieníxenas. Nunha carreira contra reloxo, J deberá convencer a K para que se aliste de novo nos Homes de Negro antes de que a Terra sexa destruída.

## Personaxes 
* Will Smith como Axente J/James Darrell Edwards III
* Tommy Lee Jones como Axente K/Kevin Brown 
* Rip Torn como Xefe Zed
* Lara Flynn Boyle como Serleena
* Johnny Knoxville como Scrad e Charlie
* Rosario Dawson como Laura Vasquez
* Tony Shalhoub como Jack Jeebs
* Patrick Warburton como Axente T
* Jack Kehler como Ben
* David Cross como Newton
* Colombe Jacobsen como Hailey
* Peter Graves como El mesmo
* Biz Markie como Alien que fai Beatboxing
* Nick Cannon como Axente de autopsias dos MIB
* Michael Jackson como El mesmo (aspira a ser o Axente M)
* Jay Johnston como Axente dos MIB 
* Drew Massey como Worm Boy
* Kevin Grevioux como Pineal Eye
* Martha Stewart como Ela mesma
* Peter Spellos como Capitán Larry Bridgewater
* Tim Blaney como Frank o can (Voz)
* Greg Ballora como Sleeble
* Carl J. Johnson como Gleeble
* Thom Fountain como Neeble
* Matthew McGrory como Alien Alto
* Brad Abrell como Mannix
* Richard Pearson como Gordy

## Galardóns e nomeamentos 
* 2002: Nomeada ós Premios Razzie: Peor actriz secundaria (Lara Flynn Boyle)

## Notas 
## Véxase tamén 
### Ligazóns externas 
* Páxina oficial 
* Ficha na IMDb 
* Ficha en Filmaffinity
Luis Usera Bugallal

**Luis Usera Bugallal**, nado en Talavera de la Reina o 8 de xullo de 1890 e finado en Madrid o 7 de agosto de 1958, foi un avogado, empresario e político español de orixe galega.

## Traxectoria 
Fillo do xuíz Víctor Usera e da dama galega Luisa Bugallal, foi sobriño de Gabino Bugallal, quen foi presidente do goberno de España. Casou coa condesa de Bugallal, Matilde Bugallal Rodríguez.

Secretario da Audiencia Provincial. Foi deputado polo distrito de Xinzo de Limia de 1918 a 1923. Foi nomeado Subsecretario de Graza e Xustiza en 1921. Foi escollido vicepresidente do Real Madrid CF en 1929, pero por un problema regulamentario foi obrigado a dimitir e ascendeu á presidencia en 1930, cargo que ocupou ata 1935.

## Vida persoal 
Casou coa súa curmá Matilde Bugallal Rodríguez-Fajardo, III condesa de Bugallal.

## Notas 
## Véxase tamén 
### Ligazóns externas 
* Ficha no Congreso dos Deputados
Men in Black

***Men in Black*** é un filme estadounidense dirixido por Barry Sonnenfeld que se estreou en 1997.

## Sinopse 
Durante moitos anos os extraterrestres viviron na Terra, mesturados cos humanos, sen que ninguén se decatase. Os Homes de Negro son uns axentes, pertencentes a unha asociación altamente secreta do goberno, encargados de controlar ós alieníxenas. Agora dous destes axentes, un veterano e outro acabado de incorporar, descobren a un terrorista galáctico que pretende acabar coa humanidade.

## Personaxes 
* Tommy Lee Jones como Axente K/Kevin Brown
* Will Smith como Axente J/James Darrell Edwards III
* Vincent D'Onofrio como Edgar o becho
* Linda Fiorentino como Dr. Laurel Weaver / Axente L
* Rip Torn como Xefe Zed
* Tony Shalhoub como Jack Jeebs
* Siobhan Fallon Hogan como Beatrice
* Mike Nussbaum como Gentle Rosenberg, xoieiro Arquilliano
* Jon Gries como Condutor da furgoneta
* Sergio Calderón como Jose
* Carel Struycken como Arquilliano
* Fredric Lehne como INS Axente Janus
* Kent Faulcon como Tenente Jake Jensen
* Richard Hamilton como Axente D
* David Cross como Newton
* Tim Blaney como Frank o can (Voz)
* Scottie Ray como Mikey e voces adicionais de aliens
* Sylvester Stallone como Alien da TV

## Galardóns e nomeamentos 
* 1997: Oscar: Mellor maquillaxe. 3 nomeamentos.
* 1997: Nomeada ó Globo de Ouro: Mellor filme comedia ou musical.
* 1997: Nomeada ó BAFTA: Mellores efectos visuais.

## Notas 
## Véxase tamén 
### Ligazóns externas 
* Páxina oficial 
* Ficha na IMDb 
* Ficha en Filmaffinity
Monoacilglicérido

miniatura|dereita|150px|Estrutura química xeral dun 1-monoacilglicérido.
miniatura|dereita|150px|Estrutura química xeral dun 2-monoacilglicérido.
Un **monoacilglicérido**, tamén denominado **monoacilglicerol** ou **monoglicérido**, é un lípido do grupo dos acilglicéridos formado por unha molécula de glicerol (tamén chamado propanotriol ou glicerina) que leva esterificado un ácido graxo nun dos seus grupos OH ; os outros dous grupos OH quedan libres.

Os monoacilglicéridos poden dividirse en dous grupos: 1-monoacilglicéridos, co ácido graxo esterificado no carbono 1, e 2-monoacilglicéridos, co ácido graxo esterificado no carbono 2. Como a molécula é simétrica non hai 3-monoacilglicéridos, xa que serían iguais aos 1-monoacilglicéridos.

Os monoacilglicéridos poden formarse tanto por procesos químicos industriais coma biolóxicos. Orixínanse biolóxicamente ao liberarse dos diacilglicéridos en reacción catalizada pola diacilglicerol lipase. Os monoacilglicéridos son degradados polo encima monoacilglicerol lipase.

Os mono- e diacilglicéridos engádense con frecuencia aos alimentos industriais en pequenas cantidades, nos que actúan como emulsionantes, que axudan a que se mesturen ben os ingredientes do alimento, como aceites e auga, por exemplo  Tamén se usan ás veces en produtos cosméticos e farmacéuticos. A fonte comercial destes produtos pode ser animal (derivados vacúns ou porcinos) ou vexetais e ás veces sintética. Poden atoparse en produtos de panadaría, bebidas, xeado, goma de mascar, graxa alimentaria, nata montada, margarina , e produtos de confeitaría. Cando se usan en produtos de panadaría, os monoacilglicéridos aumentan o volume da barra de pan, e crean un miolo do pan mol e suave.

Un monoacilglicérido especial é o 2-araquidonoílglicerol, que é un agonista dos receptores cannabinoides. Outro importante monoacilglicérido é o 2-oleoílglicerol, que é agonista do receptor GPR119.

Cando un monoacilglicérido leva esterificado un fosfato no glicerol, a molécula chámase ácido lisofosfatídico.

## Notas 
## Véxase tamén 
### Outros artigos 
* Acilglicérido
* Diacilglicéridos ou diacilglicerois ou diglicéridos
* Triacilglicéridos ou triacilglicerois ou triglicéridos
Félix Estrada Catoyra

**Félix Domingo Estrada Catoyra**, nado en Porto Príncipe (hoxe Camagüey), Cuba, o 26 de novembro de 1853 e finado na Coruña o 14 de marzo de 1938, foi un médico militar e escritor galego en lingua castelá, tesoureiro da Real Academia Galega.

## Traxectoria 
Fillo de Domingo Estrada, natural de Betanzos, e Ramona Catoyra. Estudou Medicina e Farmacia na Universidade de Santiago de Compostela e na Habana. En 1877 ingresou no Corpo de Sanidade do Exército, e ao ano seguinte embarcou para Cuba. Foi catedrático de Historia Natural e Zootecnia da Escola de Agricultura de Cuba.

Regresou a España en 1895. Ascendeu a maior e pasou ao Hospital Militar da Coruña. En 1906 foi destinado a Segovia. En 1910 foi nomeado subinspector médico, e regresou á Coruña ao ano seguinte como médico de Capitanía e xefe de servizos do Hospital Militar, retirándose en 1915.

A proposta de Florencio Vaamonde, Uxío Carré Aldao e Andrés Martínez Salazar, o 8 de agosto de 1921, ingresou na Real Academia Galega, co discurso *Algunas consideraciones sobre la transcendencia que para la transformación social de Galicia tuvo el reinado de los Reyes Católicos*, respondido por Juan Barcia Caballero, e foi tesoureiro desa institución desde 1924 ata 1938. De 1924 a 1926 foi presidente do Círculo de Artesáns, sobre o que publicou o libro *Contribución a la Historia de La Coruña*. Entre 1931 e 1936 foi concelleiro e tenente de alcalde do Concello coruñés.

## Obras 
[miniatura|Fotografía publicada en *[Vida Gallega* en 1910.]]
* *Enfermedades y mortaldad en el ejército*. Habana: C. Fernández y Cía, 1883.
* *Zootecnia*. Ciénaga: [s.n.], 1885.
* *Historia de los ejércitos gallegos durante la guerra de la independencia*. Santiago: Tip. de *El Eco Franciscano*, 1916.
* *Orientaciones hispanófilas*. A Coruña: [s.n.], 1917.
* *Informe acerca del capital de la Biblioteca del Real Consulado presentado al Consejo Provincial de Fomento*. A Coruña: Tip. El Noroeste, 1924.
* *Discurso leído ante la Real Academia Gallega por... David Fernández Diéguez en el acto de su recepción pública. Y contestación del señor D. Félix Estrada Catoyra…". A Coruña: Zincke Hermanos, 1925.
* *Los médicos en la conquista de América*. Madrid: Imp. Del Ministerio de Marina, 1928.
* *Contribución a la historia de La Coruña: la Reunión Recreativa e Instructiva de Artesanos en sus ochenta y tres años de vida y actuación*. A Coruña: Tip. El Ideal Gallego, 1930.
* *Reseña de la reconquista de Vigo*. Vigo: Grafinsa, 1978.

## Galería de imaxes 
## Notas 
## Véxase tamén 
### Bibliografía 
* 

### Ligazóns externas 
* Artigos de Estrada Catoyra no *Boletín da Real Academia Galega''
Thomas Ashe

**Thomas Ashe** ou **Tómas Ágas** (en irlandés), nado en Lispole, condado de Kerry (Irlanda) o 12 de xaneiro de 1885 e finado en Dublín o 25 de setembro de 1917, foi un revolucionario irlandés.

## Traxectoria 
Ashe era mestre de escola, membro da Asociación Atlética Gaélica (GAA) e da Liga Gaélica, máis tarde ingresou na Irmandade Republicana Irlandesa, onde fixo amizade con John Devoy, Roger Casement e Joe Mac Garrity. Durante o Alzamento de Pascua de 1916 dirixiu o V Batallón da Brigada de Dublín dos Voluntarios Irlandeses e se enfrontou aos RIC en Ashbourne (condado de Meath), provocando oito mortos e cinco feridos ata que se rendeu por orde de Patrick Pearse. Xunto con Éamon de Valera foi condenado a morte, mais finalmente sería condenado a cadea perpetua en Lewes (Inglaterra).

No verán de 1917 foi liberado, mais foi arrestado novamente por facer discursos independentistas. Prisioneiro na prisión de Mountjoy (Dublín), fixo unha folga de fame ata a morte en demanda do estatuto de prisioneiro político.
Selección de baloncesto de Iugoslavia

A **Selección de baloncesto de Iugoslavia** é un extinto equipo de baloncesto formado por xogadores de nacionalidade iugoslava que representaba á Federación Iugoslava de Baloncesto, da extinta Iugoslavia, nas competicións internacionais organizadas pola Federación Internacional de Baloncesto (FIBA) ou o Comité Olímpico Internacional (COI): os Xogos Olímpicos, Campionato mundial de baloncesto e Eurobasket principalmente.
Matilde Bugallal

**Matilde Bugallal Rodríguez-Fajardo, Araujo y Codesido**, nada en Ponteareas e finada en 1932, foi a terceira condesa de Bugallal.

## Traxectoria 
En realidade, era Rodríguez unicamente, pero recuperou o apelido do seu avó Federico Rodríguez Fajardo, descendentes de Alonso Fajardo, quen fora alcalde de Santiago de Compostela a comezos do século XVIII. Filla primoxénita de Gabino Bugallal, herdou o título ao falecer o seu pai. Casada co seu curmán directo, o empresario Luis Usera Bugallal, faleceu uns meses despois de herdar o título, sen descendencia. O seu título herdouno a súa irmá María del Carmen Bugallal.
St. Stephen's Green

miniatura|250px|St Stephen's Green.
miniatura|250px|Fonte en St Stephen's Green.
miniatura|250px|Interior do St Stephen's Green Shopping Centre.
'''St Stephen's Green**, (en irlandés **Faiche Stiabhna''') é un parque público situado no centro da cidade de Dublín (Irlanda), nun dos extremos de Grafton Street, unha das rúas comerciais máis importantes da capital irlandesa.

O parque ten forma rectangular e antigamente as rúas que o rodean constituían as principais arterias por onde se canalizaba o tránsito no centro da cidade, se ben a raíz dunha ordenanza do Concello no 2004, o tráfico nesas rúas (St Stephen's Green North, St Stephen's Green South, St Stephen's Green East e St Stephen's Green West respectivamente) reduciuse considerablemente.

## Historia 
Ata 1663, a área na que actualmente está situado o parque, atopábase fóra da cidade e era empregada principalmente para pastos. Ese ano, o goberno municipal decidiu pechar o parque e vender as terras que o rodeaban. O parque quedou rodeado por un muro en 1664 e rapidamente se comezaron a construír unha gran cantidade de edificios de estilo xeorxiano ao seu redor, o que fixo que a finais do século XVIII, o lugar fose a residencia da alta sociedade de Dublín. Actualmente, a meirande parte dos edificios que se poden ver preto de St Stephen´s Green son unha réplica dos que antes existían, xa que moi poucos dos orixinais sobreviviron.

En 1814, o control do parque pasou a estar baixo unha *comisión* representativa dos residentes da zona que tomou a decisión de substituír o muro que rodeaba o perímetro por unha rede e restrinxir o acceso ao interior do mesmo, de xeito que só os residentes na zona podían acceder ao interior do parque. O acceso libre só foi retomado en 1877 por orde do Parlamento, por iniciativa de Arthur Guinness, facendo que fose reaberto para poder ser gozado por tódolos habitantes de Dublín. O propio Guiness pagou en 1880 o redeseño do parque que dende aquela se mantén sen grandes alteracións. En agradecemento ao seu traballo, no interior do parque hai unha estatua na súa memoria.

Durante o Alzamento de Pascua de 1916, un grupo de cerca de 250 revolucionarios formado principalmente por membros do IRA baixo as ordes do comandante Michael Mallin tomou o control do parque, bloqueando o acceso. O exército británico respondeu atacando as posicións rebeldes dende o Shelbourne Hotel, situado na esquina nordeste do parque, o que obrigou a estes últimos a retirarse ao *Real Colexio de Cirurxiáns de Irlanda*, onde finalmente a revolta foi sufocada. As crónicas da época contan que durante o combate houbo un momento no que se decretou un alto o lume para que o garda do parque puidese alimentar aos parrulos.

## Deseño 
St Stephen's Green é un dos exemplos de patrimonio público máis antigos de Dublín e o seu deseño actual débese ás reformas que se realizaron durante o século XIX.

Ten forma retangular e unhas dimensións aproximadamente de 550 por 450 metros. No centro do parque hai un gran lago que é alimentado polas augas que lle chegan do Grand Canal de Portbello.

## Notas 
## Véxase tamén 
### Ligazóns externas 
* Passeio virtual por St Stephen's Green
Galería de imaxes do museo Quiñones de León

**Galería de imaxes do museo Quiñones de León**.

## Colección 
### Pintura 
## Pazo 

Ficheiro:Pazo Quiñones de León, Castrelos edited.jpg|Fachada norte
Ficheiro:Pazo Quiñones de León.JPG|
Ficheiro:Museo Quiñones de León.jpg|
Ficheiro:Pazo de Castrelos, fachada sur.jpg|Fachada sur
Ficheiro:Pazo de Castrelos dende o xardín inglés.jpg|Dende o xardín inglés

## Xardíns 

Ficheiro:Pazo de Castrelos, xardín francés.jpg|Xardín francés
Ficheiro:Pazo de Castrelos, pombal.jpg|Pombal
Ficheiro:Pazo de Castrelos, camelias.jpg|Paseo das camelias
Ficheiro:Pazo de Castrelos, Neptuno.jpg|Estanque de Neptuno
Ficheiro:Pazo de Castrelos, miniatura.jpg|Xardín inglés, Miniatura
Ficheiro:Pazo de Castrelos, xardín inglés, detalle.jpg|Xardín inglés, detalle
Ficheiro:Pazo de Castrelos, xardín.jpg|Xardín das magnolias
Ficheiro:Fonte no Parque de Quiñones de León, Vigo.jpg|Fonte

## Contorna 

Ficheiro:Fernando Quiñones de León por Santiago Rodríguez Bonome.jpg|Quiñones de León por Bonome, no Pº de Ángel Ilarri
Ficheiro:Parque Quiñones de León.jpg|Parque
Política de Azerbaidján

Azerbaidján é unha república presidencialista. A dirección de Estado e a dirección de Goberno son separadas do lexislativo. O presidente da república é elixido polo pobo para un mandato de cinco anos. Hai sufraxio universal para maiores de 18 anos.

## Poderes 
Os tres poderes do goberno de Azerbaidján son:

* Poder Executivo: composto polo Presidente da República, o seu Gabinete, un primeiro ministro e o gabinete de ministros. O presidente actual é Ilham Aliyev.
* Poder Lexislativo: componse dun Parlamento (*Milli Majlis*) con 125 membros, elixidos por un período de cinco anos por distritos electorais.
* Poder Xudicial: encabezado por unha Corte Constitucional, a cal é só nominalmente independente.

Azerbaidján tornouse independente da Unión Soviética o 30 de agosto de 1991, e o seu primeiro presidente foi Ayaz Mutalibov. A actual constitución data do 12 de novembro de 1995 e modificouse en 2002.

## Subdivisións de Azerbaidján 
* 59 distritos (*rayonlar*; sing.: *rayon*), 
* 11 cidades (*şəhərlər*; sing.: *şəhər*), 
* 1 república autónoma (*muxtar respublika*), que contén:
** 7 distritos
** 1 cidade

## Véxase tamén 
### Outros artigos 
* Relacións exteriores de Azerbaidján
* Misións diplomáticas de Azerbaidján
Segunda división española 1949/50

A tempada **1949–50** da **Segunda División de España** foi a 18ª edición deste torneo. A categoría estivo composta por 32 equipos, repartidos segundo criterios xeográficos en dous grupos de 16 equipos cada un. Real Santander, Lérida, Alcoyano e Real Murcia ascenderon á Primeira División mentres que Arosa, Erandio, Castellón e Elche descenderon á Terceira División.
## Clasificación
### Grupo I
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos

## Liguiña de ascenso
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos

### Eliminatoria de promoción
## Eliminatoria de permanencia
## Véxase tamén
### Ligazóns externas 
* Web oficial da LFP 
* Web oficial da Real Federación Española&nbsp;
* Datos do competición en AREFE
Brandan Wright

**Brandan Keith Wright**, nado o 5 de outubro de 1987 en Nashville, Tennessee, é un xogador de baloncesto profesional estadounidense.

## Traxectoria profesional 
Wright foi elixido na 8ª posición do Draft da NBA de 2007 tras xogar na Universidade de Carolina do Norte. Foi escollido polos Charlotte Bobcats, e na mesma noite do Draft, foi traspasado aos Golden State Warriors a cambio do escolta Jason Richardson e os dereitos do Draft de Jermareo Davidson, quen foi elixido polos Warriors na 36ª posición. Xogou 38 partidos durante a súa tempada coma rookie, seis deles sendo titular. Wright rematou a tempada 2008-09 con 4.0 puntos e 2.6 rebotes por partido, xogando 9.9 minutos.

O 14 de outubro de 2009, os Warriors ampliaron o seu contrato ata o remate da tempada 2010-11.

O 23 de febreiro de 2011, Wright foi traspasado aos New Jersey Nets xunto a Dan Gadzuric, a cambio de Troy Murphy e unha elección da segunda rolda do Draft.

O 9 de decembro de 2011 asinou como axente libre, co campión da NBA da tempada anterior, os Dallas Mavericks.

O 18 de decembro de 2014, Wright foi traspasado xunto a Jameer Nelson, Jae Crowder e dúas eleccións dos Drafts de 2015 e 2016, ós Boston Celtics, a cambio de Rajon Rondo e Dwight Powell.

O 9 de xaneiro de 2015, Wright foi traspasado ós Phoenix Suns a cambio dunha elección da primeira rolda do Draft de 2015.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en BasketballReference.com
Ali (filme)

***Ali*** é un filme estadounidense dirixido por Michael Mann que se estreou no 2001.

## Sinopse 
Con determinación e resistencia física, agresividade e intelixencia, Muhammad Ali, chamado Cassius Clay antes de converterse ó islam, transformou para sempre a vida de moitos americanos. Os seus combates, tanto fóra como dentro do ring, fixéronlle coñecer tódolos lados da vida. Belinda, a súa esposa; Angelo Dundee, o seu adestrador; Brew Brown, o seu conselleiro; Howard Bingham, o seu fotógrafo e biógrafo; e Fernie Pacheco, o seu doutor, foron testemuñas de excepción do seu comportamento arriscado e das súas accións fóra do común. Así, Ali converteuse nun dos personaxes máis entrañábeis da historia contemporánea dos EEUU. Campión, líder e gran figura dos medios. Ali reunía máis carisma que ninguén. O filme narra a vida, tanto do home como do campión, dende os seus comezos ata a gran pelexa contra Foreman en 1974.

## Personaxes 
* Will Smith como Cassius Clay, Jr. / Cassius X / Muhammad Ali
* Jamie Foxx como Drew Bundini Brown
* Jon Voight como Howard Cosell
* Mario Van Peebles como Malcolm X
* Ron Silver como Angelo Dundee
* Jeffrey Wright como Howard Bingham
* Mykelti Williamson como Don King
* Jada Pinkett Smith como Sonji Roi
* Nona Gaye como Belinda/Khalilah Ali
* Michael Bentt como Sonny Liston
* Michael Michele como Veronica Porsche Ali
* Joe Morton como Chauncey Eskridge
* Paul Rodriguez como Doutor Ferdie Pacheco
* Bruce McGill como Bradley
* Barry Shabaka Henley como Jabir Herbert Muhammad
* James Toney como Joe Frazier
* Giancarlo Esposito como Cassius Clay, Sr.
* Laurence Mason como Luis Sarria
* LeVar Burton como Martin Luther King, Jr.
* Albert Hall como Elijah Muhammad
* David Cubitt como Robert Lipsyte
* Charles Shufford como George Foreman
* Robert Sale como Jerry Quarry
* Candy Ann Brown como Odessa
* David Haines como Rudy Clay / Rahaman Ali
* Leon Robinson como Joe Smiley
* David Elliott como Sam Cooke
* Shari Watson como Cantante
* Malick Bowers como Joseph Mobutu
* Zaa Nkweta como Anunciante de loita de Foreman Fight
* Brandon T. Jackson como Cliente do club

## Galardóns e nomeamentos 
* 2001: 2 Nomeamentos ó Oscar: Mellor actor principal (Will Smith), actor secundario.
* 2001: 3 nomeamentos ó Globo de Ouro: Mellor bso, actor, actor secundario (Jon Voight).

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Bnei Herzliya

O **Bnei Herzliya** (en hebreo: בני הרצליה, literalmente: *Fillos de Herzliya*), coñecido como até 2013 como **Bnei HaSharon**, é un equipo profesional de baloncesto israelí con sede na cidade de Herzliya. O club xoga na Ligat ha'Al, máxima competición israelí. Disputa seus partidos no HaYovel Herzliya, con capacidade para 1&nbsp;750 espectadores e no MetroWest, para 2&nbsp;500.

## Historia 
O club creouse a partir da fusión de dous equipos en 2002, o Bnei Herzliya, que acababa de perder a categoría, e o Maccabi Ra'anana, con graves problemas financeiros. Antes da súa fusión, o Bnei Herzliya conseguiu seu único título, a Copa de Israel en 1995. Tras a fusión, seu mellor resultado na liga o logrou en 2004, 2007 e 2008, chegando ás semifinais do campionato. A finais da temporada 2010−11 finalizou a fusión, xogando o equipo unicamente na cidade de Herzliya.

## Palmarés 
* **Copa de Israel**
** **Campións (1)**: 1995

## Véxase tamén 
### Ligazóns externas 
* Sitio web oficial  *(en hebreo)*
I, Robot (filme)

***I, Robot*** é un filme estadounidense dirixido por Alex Proyas que se estreou no 2004. Baséase no libro homónimo de Isaac Asimov.

## Sinopse 
Chicago, ano 2035. Vivimos en completa harmonía con robots intelixentes. Cociñan para nós, conducen os nosos avións, coidan dos nosos fillos e confiamos plenamente neles debido a que se rexen polas Tres Leis da Robótica que nos protexen de calquera dano. Inesperadamente un robot vese implicado no crime dun brillante científico, e o detective Del Spooner (Will Smith) queda a cargo da investigación.

## Personaxes 
* Will Smith como Detective Del Spooner
* Bridget Moynahan como Doutora Susan Calvin
* Alan Tudyk como Sonny
* Shia LaBeouf como Farber
* Fiona Hogan como V.I.K.I.
* James Cromwell como Doutor Alfred Lanning
* Bruce Greenwood como Lawrence Robertson
* Chi McBride como Tenente John Bergin
* Terry Chen como Chin
* Adrian Ricard como Gigi

## Galardóns e nomeamentos 
* 2004: Nomeada ó Oscar: Mellores efectos visuais.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Misións diplomáticas de Azerbaidján

miniatura|350px|As misións diplomáticas de Azerbaidján.
miniatura|dereita|250px|Embaixada de Azerbaidján en Moscova, Rusia.
miniatura|dereita|250px|Embaixada de Azerbaidján en París, Francia.
miniatura|dereita|250px|Embaixada de Azerbaidján en Varsovia, Polonia.
miniatura|dereita|250px|Embaixada de Azerbaidján en Viena, Austria.
miniatura|dereita|250px|Embaixada de Azerbaidján en Washington DC, E.U.A.

Abaixo están as embaixadas e consulados de **Azerbaidján**:

## Europa 
* 
** Berlín (Embaixada)
* 
** Viena (Embaixada)
* 
** Bruxelas (Embaixada)
* 
** Minsk (Embaixada)
* 
** Saraxevo (Embaixada)
* 
** Sofía (Embaixada)
* 
** Zagreb (Embaixada)
* 
** Madrid (Embaixada)
* 
** París (Embaixada)
* 
** Tbilisi (Embaixada)
* 
** Atenas (Embaixada)
* 
** Budapest (Embaixada)
* 
** Roma (Embaixada)
* 
** Riga (Embaixada)
* 
** Vilnius (Embaixada)
* 
** Chişinău (Embaixada)
* 
** Podgorica (Embaixada)
* 
** A Haia (Embaixada)
* 
** Varsovia (Embaixada)
* 
** Londres (Embaixada)
* 
** Praga (Embaixada)
* 
** Bucarest (Embaixada)
* 
** Moscova (Embaixada)
** San Petersburgo (Consulado Xeral)
* 
** Belgrado (Embaixada)
* 
** Berna (Embaixada)
* 
** Kíiv (Embaixada)

## América 
* 
** Buenos Aires (Embaixada)
* 
** Brasilia (Embaixada)
* 
** Ottawa (Embaixada)
* 
** A Habana (Embaixada)
* 
** Washington, DC (Embaixada)
** Os Ánxeles (Consulado Xeral)
* 
** Cidade de México (Embaixada)

## África 
* 
** O Cairo (Embaixada)
* 
** Trípoli (Embaixada)
* 
** Rabat (Embaixada)
* 
** Pretoria (Embaixada)

## Asia 
* 
** Astana (Embaixada)
** Aktau (Consulado Xeral)
* 
** Pequín (Embaixada)
* 
** Seúl (Embaixada)
* 
** Abu Zabi (Embaixada)
* 
** Nova Delhi (Embaixada)
* 
** Iacarta (Embaixada)
* 
** Teherán (Embaixada)
** Tabriz (Consulado Xeral)
* 
** Amán (Embaixada)
* 
** Tokyo (Embaixada)
* 
** Cidade de Kuwait (Embaixada)
* 
** Kuala Lumpur (Embaixada)
* 
** Islamabad (Embaixada)
* 
** Doha (Embaixada)
* 
** Bixkek (Embaixada)
* 
** Riad (Embaixada)
* 
** Dushanbe (Embaixada)
* 
** Achkhabad (Embaixada)
* 
** Ankara (Embaixada)
** Istanbul (Consulado Xeral)
** Kars (Consulado Xeral)
* 
** Tashkent (Embaixada)

## Organizacións multilaterais 
* Bruxelas (Misión Permanente ante a Unión Europea e a OTAN)
* Xenebra (Misión Permanente ante a ONU e outras organizacións internacionais)
* Minsk (Misión Permanente ante a Comunidade de Estados Independentes)
* Nova York (Misión Permanente ante a ONU)
* París (Misión Permanente ante a UNESCO)
* Roma (Misión Permanente ante a Organización das Nacións Unidas para a Alimentación e a Agricultura)

## Véxase tamén 
### Outros artigos 
* Azerbaidján
* Política de Azerbaidján
* Relacións exteriores de Azerbaidján

### Ligazóns externas 
* Ministerio de Asuntos Exteriores de Azerbaidján
Era unha vez en América

***Era unha vez en América*** (en ; en ) é un filme italo-estadounidense de 1984 dirixido por Sergio Leone. Está protagonizado por Robert De Niro, James Woods, Elizabeth McGovern, Jennifer Connelly, James Hayden, Brian Bloom, William Forsythe, Adrian Curran, Tuesday Weld, Joe Pesci, Treat Williams, James Russo, Burt Young e Danny Aiello nos papeis principais.

Estreouse en galego o 23 de maio de 2025 a través da TVG.

## Personaxes 
* Robert De Niro como Noodles
** Scott Tiler como Noodles de mozo
* James Woods como Max/David Bailey
** Rusty Jacobs como Max de mozo
* Elizabeth McGovern como Deborah
** Jennifer Connelly como Deborah de moza
* Joe Pesci como Frankie Monaldi
* Burt Young como Joe
* Tuesday Weld como Carol
* Treat Williams como Jimmy O'Donnell
* Danny Aiello como Xefe de Policía Aiello
* Richard Bright como Chicken Joe
* James Hayden como Patsy
** Brian Bloom como Patsy de mozo
* William Forsythe como Cockeye
** Adrian Curran como Cockeye de mozo
* Darlanne Fluegel como Eve
* Larry Rapp como Fat Moe
** Mike Monetti como Fat Moe de mozo
* Richard Foronjy como Whitey
* Robert Harper como Sharkey
* Dutch Miller como Van Linden
* Gerard Murphy como Crowning
* Amy Ryder como Peggy
** Julie Cohen como Peggy de moza

## Notas 
## Véxase tamén 
### Bibliografía 
* 
* 
* 
* 
*
Estado de Ondo

**Ondo** é un dos Estados formantes da República Federal de Nixeria. Foi creado o 3 de febreiro de 1976 a partir do antigo Estado Occidental. Orixinalmente incluía o que é agora o estado de Ekiti, que foi creado en 1996. A súa capital é a cidade de Akure. Segundo a estimación do censo para o 2005, ten unha poboación de 4&nbsp;011&nbsp;407 habitantes, nunha área de 14.606&nbsp;km2.

## Áreas de Goberno Local 
Atópase subdivido internamente nun total de 18 áreas de goberno local:
Estado de Nasarawa

**Nasarawa** ou **Nassarawa** é un estado da rexión central da República Federal de Nixeria, creado o 1 de outubro de 1996, durante a ditadura militar de Sani Abacha, como escisión do estado de Plateau. A súa capital é a cidade de Lafia.

Segundo unha estimación do censo para o ano 2005, ten 2&nbsp;040&nbsp;097 habitantes, nunha área de 27.117&nbsp;km2.

Limita polo norte cos estados de Plateau e Kaduna, polo leste co estado de Taraba, polo sur cos estados de Benue e Kogi e polo oeste co distrito federal de Abuja.

## Áreas de goberno local 
Subdivídese internamente nun total de 13 áreas de goberno local.

## Véxase tamén 
### Ligazón externa 
* Páxina oficial do Estado de Nasarawa
Reverberación

miniatura|Son con diferentes tempos de reverberación.
A **reverberación** é un fenómeno físico xerado polo son, producido pola reflexión deste, que consiste nunha lixeira permanencia dun son unha vez que a fonte orixinal deixou de emitilo. Pódese definir tamén como a reflexión múltipla dunha frecuencia.

Cando percibimos un son nun recinto pechado, este chéganos desde o seu emisor a través de dúas vías: unha directa e outra reflectida. O son directo é o que o seu nome indica, que vén en liña recta, e os son reflectido é o creado a partir de rebotes do son principal en obstáculos, como por exemplo, as paredes dun recinto. Nótese que o son reflectido provén de numerosos puntos, a diferenza do directo, e que ademais, se a fonte emitiu novas ondas sonoras, estas combínanse coa reflexión, aumentando polo tanto progresivamente a súa intensidade até a un valor estacionario.

Cando o son reflectido é intelixible para o ser humano como un segundo son, denomínase eco, pero cando debido á forma da reflexión ou ao fenómeno de persistencia acústica é recibido como unha adición que modifica o son orixinal, denomínase reverberación. A reverberación vai ocorrer cando a diferenza entre os instantes de recibimento dos dous sons é inferior a 0,1 s, cando non se percibe un novo son, senón unha continuación do son inicial.

A reverberación, ao modificar os son orixinais, é un parámetro que cuantifica notablemente a acústica dun recinto. Para valorar a súa intervención na acústica dunha sala emprégase o tempo de reverberación. O efecto da reverberación está máis presente en salas grandes con superficies pouco absorbentes e menos presente en salas pequenas con superficies absorbentes.
María del Carmen Bugallal

**María del Carmen Bugallal Rodríguez-Fajardo, Araujo y Codesido**, nada en Ponteareas e finada en Madrid o 10 de decembro de 1968, foi a cuarta condesa de Bugallal.

## Traxectoria 
En realidade, era Rodríguez unicamente, pero usou alternativamente o apelido do seu avó Federico Rodríguez Fajardo, descendentes de Alonso Fajardo, quen fora alcalde de Santiago de Compostela a comezos do século XVIII, e o Araujo, que tamén se perdera nos seus devanceiros. Filla do presidente do goberno de España, Gabino Bugallal, casou en 1916 con Manuel Fernández Barrón, un político conservador galego, que acabaría sendo deputado. 

Herdou o título de condesa en 1932, ao morrer prematuramente a súa irmá máis vella, Matilde Bugallal.

Tivo cinco fillos, dos que o maior, José Ramón Fernández-Bugallal, herdou o condado ao seu falecemento.
Estado de Ogun

**Ogun** é un Estado da rexión suroeste da República Federal de Nixeria, creado o 3 de febreiro de 1976. A súa capital (e maior cidade) é Abeokuta. Unha estimación do censo para o 2005 apuntaba unha poboación de 4&nbsp;054&nbsp;272 habitantes no estado, nunha área de 16.762&nbsp;km².

## Áreas de Goberno Local 
Atópase subdividido internamente nun total de 20 áreas de goberno local:

## Véxase tamén 
### Ligazón externa 
* Páxina oficial do Estado de Ogun
Acidose respiratoria

A **acidose respiratoria** é un trastorno do equilibrio ácido-base caracterizado por un pH inferior a 7,35 debido a unha patoloxía respiratoria.

A acidose prodúcese cando por mor dun problema ventilatorio vese elevada a presión parcial de dióxido de carbono (CO2). O aumento da CO2 produce un aumento dos protóns, causando unha baixada no pH sanguíneo. No organismo humano o CO2 disóciase nunha molécula de auga e nunha de ácido carbónico (H2CO3), e este á súa vez disóciase no ión bicarbonato e nun hidroxenión. A acumulación de CO2 ocasiona un aumento de hidroxenións e unha acidose.

## Causas de acidose respiratoria 
As causas deste trastorno metabólico localízanse a nivel respiratorio. Unha malfunción deste é a causa do incremento da CO2. Son posibles varias causas:
* Alteracións no esqueleto: anomalías no tórax, como o pectus excavatum.
* Alteracións na musculatura respiratoria: poden ser doenzas xeneralizadas, coma a miastenia gravis ou localizadas, coma a parálise do diafragma.
* Alteracións nos centros respiratorios do sistema nervioso central, localizados no bulbo raquídeo ou na protuberancia. Un dos máis comúns é unha inxesta excesiva de depresores do sistema nervioso, como poden ser os barbitúricos ou derivados mórficos.

## Complicacións 
A depresión respiratoria pode producir unha parada cardiorespiratoria ou diversas arritmias, incluíndo fibrilación ventricular. A acumulación excesiva de CO2 pode producir en casos leves cefalea e vómitos. En casos máis graves produce unha vasodilatación periférica e risco de shock distributivo. A súa toxicidade sobre estruturas vasculares pode producir o fenómeno contrario de vasoconstrición.

## Tratamento 
De forma xenérica pode ser precisa ventilación mecánica. Nalgunhas intoxicacións, o bicarbonato permite alcalinizar os ouriños e eliminar parte do tóxico, que adoita ser unha substancia ácida débil.

Na maioría dos casos é imprescindible o tratamento etiolóxico adoitado.

## Notas 
* Harrison, Principios de Medicina Interna 17ª edición. Páxina 292 (en castelán) ISBN 978-970-10-6676-8
Segunda división española 1999/00

A tempada **1999–00** da **Segunda División de España** foi a 69ª edición deste torneo. Comezou o 21 de agosto de 1999 e rematou o 4 de xuño de 2000. A categoría estivo composta por 20 equipos, dos cales Las Palmas, Osasuna e Villarreal ascenderon á Primeira División, namentres que Mérida, Atlético de Madrid B, Logroñés e Toledo descenderon á Segunda División B.
## Clasificación
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos

1 *O Atlético de Madrid B foi descendido por ser o equipo filial do Atlético de Madrid, descendido de Primeira División.*
2 *O Logroñés foi descendido á Terceira División por non pagar aos seus xogadores.*
3 *O Mérida foi descendido á Segunda División B por non pagar aos seus xogadores. Así, o Recreativo de Huelva&nbsp;foi readmitido en Segunda División.*

## Véxase tamén
### Ligazóns externas 
* Web oficial da LFP
* Web oficial da Real Federación Española
Francisco José Fernández Pérez

**Francisco José Fernández Pérez**, nado en Louredo (Cortegada) o 12 de xullo de 1959, é un farmacéutico e político galego do PPdeG.

## Traxectoria 
miniatura|Papeleta para o Senado nas Eleccións de abril de 2019.
Farmacéutico, é titular da oficina de farmacia de Leiro dende 1982. Nas eleccións municipais de 1991 foi elixido concelleiro de Leiro por Converxencia Centrista, integrándose posteriormente cos seus compañeiros de grupo no Partido Popular de Galicia. Nas municipais de 1995 presentouse á alcaldía encabezando a candidatura do PPdeG e foi elixido alcalde por maioría absoluta. Continuou como alcalde nas sucesivas eleccións (1999, 2003, 2007, 2011, 2015, 2019, 2023), sempre con maioría absoluta. Foi deputado provincial (1999-2003 e 2009-2011) e Presidente da Mancomunidade de concellos do Ribeiro dende 2009. Tamén é Presidente do Colexio de Farmacéuticos de Ourense (2010-2011).

Nas eleccións xerais de 2011, 2015, 2016, abril de 2019, novembro de 2019 e 2023 presentouse nas listas do Partido Popular ao Senado pola provincia de Ourense e saíu elixido.

## Véxase tamén 
### Outros artigos 
* Lista de senadores galegos desde a Transición
* Eleccións municipais en Leiro
### Ligazóns externas 
* "Francisco José Fernández Pérez: ‘La consigna política era el derribo de la Mancomunidad porque funcionaba bien’" *La Región*, 6/5/2009 .
* Ficha no Senado
Sebastián Sánchez Prado

**Sebastián Sánchez Prado**, coñecido como **Sebas**, nado en Espinardo (Murcia) o 31 de xaneiro de 1960, é un exfutbolista español. Xogaba de centrocampista.

## Traxectoria 
Na tempada 1979–80 debutou en Segunda División co Real Murcia, club co que ascendeu esa campaña á Primeira División. Co club en Primeira, Sebas non xogou ningún encontro, e descendeu ao final da campaña novamente á Segunda División. Na categoría de prata, conseguiu de novo o ascenso na tempada 1982–83, sendo un xogador habitual no cadro *pimentonero*. Descendeu novamente na tempadaa 1984–85.

Na tempada 1985–86 fichou polo Deportivo da Coruña, co que xogou dúas tempadas en Segunda División. Fixo o seu debut coa camisola branquiazul o 1 de setembro de 1985 fronte ao seu anterior equipo, o Real Murcia, no encontro da primeira xornada do campionato en Riazor, que rematou con vitoria local (2–1). No Deportivo xogou 54 partidos e anotou 3 goles.

Na tempada 1987–88 foi contratado polo Cartagena, co que descendeu ao final da campaña á Segunda División B.

## Véxase tamén 
### Ligazóns externas 
* Datos do xogador en bdfutbol.com
Segunda división española 1963/64

A tempada **1963–64** da **Segunda División de España** foi a 32ª edición deste torneo. A categoría estivo composta por 32 equipos, repartidos segundo criterios xeográficos en dous grupos de 16 equipos cada un. Deportivo da Coruña e Las Palmas ascenderon á Primeira División. Salamanca, Alavés, San Fernando e Eldense descenderon á Terceira División.
## Clasificación
## Clasificación
### Grupo I
|}

## Promoción de ascenso
## Véxase tamén
### Ligazóns externas 
* Web oficial da LFP 
* Web oficial da Real Federación Española&nbsp;
* Datos do competición en AREFE
James Woods

[miniatura|dereita|Woods en [2012]]
**James Howard Woods**, nado o 18 de abril de 1947, é un actor estadounidense nomeado aos premios Óscar e recibiu tres Premios Emmy.

## Filmografía 
* *The Way We Were* (1973)
* *Alex e a xitana* (1976)
* *The Choirboys* (1977)
* *The Onion Field* (1979)
* *Eyewitness* (1981)
* *Videodrome* (1983)
* *Against All Odds* (1984)
* *Era unha vez en América* (1984)
* ''Cat's Eye* (1985)
* *Joshua Then and Now* (1985)
* *Salvador* (1986)
* *Best Seller* (1987)
* *Cop* (1987)
* *The Boost* (1988)
* *True Believer* (1989)
* *My Name Is Bill W.* (1989)
* *The Hard Way* (1991)
* *Straight Talk* (1992)
* *El golpe perfecto* (1992)
* *Citizen Cohn* (1992)
* *Chaplin* (1992)
* *The Simpsons* (1994)
* *Nixon* (1995)
* *Indictment: The McMartin Trial* (1995)
* *Casino* (1995)
* *Fantasmas do pasado* (1996)
* *Killer: A Journal Of Murder* (1996)
* *Contact* (1997)
* *Another Day in Paradise* (1997)
* *Hércules* (voz) (1997)
* *John Carpenter's Vampires* (1998)
* *Execución inminente* (1999)
* *Any Given Sunday* (1999)
* *The General's Daughter* (1999)
* *Os mozos da miña vida* (2001)
* *Recess: School's Out* (voz de Dr. Philium Benedict) (2001)
* *Scary Movie 2* (2001)
* *Final Fantasy: The Spirits Within* (voz) (2001)
* *Carreira espacial* (2002)
* *Stuart Little 2* (voz) (2002)
* *John Q* (2002)
* *Northfork* (2003)
* *Ark* (voz de Jallak) (película de computador) (2004)
* *Family Guy* (voz) (2005) e (2007 e (2010
* *Pretty Persuasion* (2005)
* *Be Cool* (2005)
* *Scarface: The World is Yours*(2006)
* *Shark* (2006)
* *Entourage* (2006) 
* *End Game* (2006)
* *surf's up* (voz) (2007)
* *Straw Dogs'' (2011)

## Notas 
## Véxase tamén 
### Ligazóns externas 
*
Auxilio Azul

A organización **Auxilio Azul**, denominada tamén **Auxilio Azul María Paz**, foi unha organización falanxista feminina de Auxilio Social fundada por María Paz Martínez Unciti na clandestinidade de Madrid durante a guerra civil española. Moitas das mulleres participantes desta organización eran tradicionalistas, de Renovación Española ou sen afiliación. Chegaron a ser un total de seis mil mulleres afiliadas. As reunións realizábanse nas casas das afiliadas, o método de recrutamento era por amizade. A irmá de María Paz fíxose cargo da organización a partir de novembro de 1936. Este cambio renovou as estruturas pasando dunha organización triangular a unha celular na que melloraron as estruturas de comunicación interna que requirían as operacións clandestinas. A organización operou durante toda a contenda Civil na cidade de Madrid, en retagarda, e non foi detectada xamais polas Autoridades Gobernamentais da II República Española.
## Véxase tamén 
### Outros artigos 
* Sección Femenina
* Falanxe Española
* Franquismo
Tomás Borrás

**Tomás Borrás Bermejo**, nado en Madrid o 10 de febreiro de 1891 e finado o 26 de agosto de 1976, foi un escritor e xornalista español.

## Traxectoria 
Estudou dereito na Universidade Central.

### Novela 
* *La pared de tela de araña* (1924)
* *La mujer de sal* (1925)
* *El rey de los Estados Unidos* (1935)
* *Checas de Madrid* (1940)
* *La sangre de las almas* (1947)
* *Luna de enero y el amor primero* (1953)

### Teatro 
* *El sapo enamorado* (pantomima, música de Pablo Luna, 1916)
* *El Avapiés* (drama lírico en tres actos, música de Conrado del Campo e Ángel Barrios, 1922)
* *Fantochines* (ópera de cámara, música de Conrado del Campo, 1923)
* *El pájaro de dos colores* (ópera de cámara, música de Conrado del Campo, 1929)
* *Tam Tam* (1931)
* *Fígaro* (1940)
* *La esclava del Sacramento* (1943)

## Notas 
## Véxase tamén 
### Ligazóns externas 
* Ficha en *El País*
Shériff

miniatura|dereita|Un shériff de Arizona ca. 1890
**Shériff** é o nome dado a unha autoridade policial, política ou de xustiza pública en vigor en varios países anglosaxóns (Gran Bretaña, Estados Unidos de América, Canadá) e á persoa que ten esta función. As súas funcións varían segundo os países; os shériff norteamericanos son  ben coñecidos internacionalmente grazas en boa medida aos filmes de Hollywood do xénero western.

## Notas 
## Véxase tamén 
### Ligazóns externas 
* Shériffs
Cláudia Abreu

**Cláudia Abreu Fonseca**, nada en Río de Xaneiro o 12 de outubro de 1970, é unha actriz brasileira.

## Traxectoria 
Licenciada en Filosofía pola Pontifícia Universidade Católica do Rio de Janeiro (PUC) de Río de Xaneiro.

## Vida persoal 
Cláudia Abreu está casada co cineasta José Henrique Fonseca, con quen ten catro fillos, Maria (2001), Felipa (2007), José Joaquim (2010) e Pedro Henrique (2011).

## Traballos na televisión 
* *Teletema, A Principal Causa do Divórcio* (1986)
* *Hipertensão* (1986; como Luzia)
* *O Outro* (1987; como Zezinha)
* *Fera Radical* (1988; como Ana Paula Flores)
* *Que Rei Sou Eu?* (1989; como Princesa Juliette)
* *Barriga de Aluguel* (1990; como Clara Ribeiro)
* *Anos Rebeldes* (1992; como Heloísa Andrade Brito)
* *Caso Especial, O Mambembe* (1993)
* *Pátria Minha* (1994; como Alice Proença Pelegrini Laport)
* *A Comédia da Vida Privada, Casados X Solteiros* (1995; como Edna)
* *A Comédia da Vida Privada, Sexo na Cabeça * (1995; como Diana)
* *A Comédia da Vida Privada, A Próxima Atração* (1996; como Clarisse)
* *A Vida Como Ela É* (1996; varios personaxes)
* *Guerra de Canudos* (1997; como Luzia)
* *Mulher* (1998)
* *Labirinto* (1998; como Liliane)
* *Força de um Desejo* (1999; como Olívia Xavier)
* *Os Normais, Trair é Normal* (2001; como Ana)
* *Brava Gente, O Diabo Ri Por Último* (2001)
* *O Quinto dos Infernos* (2002; como Amélia de Leuchtenberg)
* *Celebridade* (2003; como Laura Prudente da Costa)
* *Sitcom.br* (2004)
* *Casseta & Planeta* (2004; como si mesma)
* *Belíssima* (2005; como Vitória Rocha Assumpção / Vitória Güney Moura)
* *Dicas de um Sedutor* (2007; como Adriana)
* *Três Irmãs* (2008; como Dora Jequitibá Áquila)
* *Cheias de Charme* (2012; como Chayene - Jociléia Imbuzeiro Migon)
* *Geração Brasil* (2014; como Pamela Parker Marra)

## Notas 
## Véxase tamén
Hugh Thomas

**Hugh Thomas**, nado en Windsor o 21 de outubro de en 1931 e finado en Londres o 6 de maio de 2017, foi un historiador hispanista das Illas Británicas.

## Traxectoria 
Estudou na Universidade de Cambridge e na Sorbona de París. Deuse a coñecer con *La Guerra Civil Española* (Ruedo Ibérico, 1961). Tamén foi o biógrafo do empresario Eduardo Barreiros.

## Véxase tamén 
### Ligazóns externas 
* Biografía de Hugh Thomas
José Ramón Barreal

**José Ramón Barreal Novo**, nado na Estrada é un político galego do PPdeG.

## Traxectoria 
Nado na Estrada, é fillo dun veciño de Laza. Viviu en Valladolid, foi mercedario descalzo, e nos anos oitenta trasladouse a Laza. Foi concelleiro e Tenente de Alcalde en Laza polo PPdeG dende 1995. Ocupou diversos cargos en Protección Civil e foi Xerente do consorcio contra incendios e salvamento da comarca de Verín. O 8 de xaneiro de 2011 substituíu o alcalde José Angel García Morais logo da súa dimisión. Nas eleccións municipais de 2011 e tamén nas do 2015 presentouse á alcaldía de Laza encabezando a candidatura do PPdeG e foi elixido alcalde por maioría absoluta. Nas eleccións municipais de 2019 obtivo 4 concelleiros coa súa lista, un menos cós da oposición, e o día 16 de xuño de 2019 foi substituído polo socialista Xesús Blanco Conde.

En xullo de 2020 Xesús Blanco dimitiu e celebrouse un pleno para escoller novo alcalde. Barreal presentou a súa candidatura sendo elixido alcalde de novo, só cos votos do seu partido.

## Notas
## Véxase tamén 
### Outros artigos 
*Eleccións municipais en Laza

### Ligazóns externas 
*Noticia en *La Voz de Galicia*